《石麒麟》
宋代·马之纯

石虎石羊还石人，此间独有石麒麟。
定应侧近藏陵墓，仗此威灵护鬼神。
一石琢成高且大，两头相望俨如真。
参天宰木知何在，今与渔樵作四邻。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。